TH บวกแรง 9% ลุ้นกำไรปีนี้โตทะลัก 227% แตะ 242 ลบ. โบรกเชียร์ซื้อเป้า 9 บ.
TH บวกแรง 9% ลุ้นกำไรปีนี้โตทะลัก 227% แตะ 242 ลบ. คาดตั้ง JV ธุรกิจ AMC ร่วมแบงก์ชัดเจนครึ่งปีหลัง โบรกเชียร์ซื้อเป้า 9 บ.
TH บวกแรง 9% ลุ้นกำไรปีนี้โตทะลัก 227% แตะ 242 ลบ. คาดตั้ง JV ธุรกิจ AMC ร่วมแบงก์ชัดเจนครึ่งปีหลัง โบรกเชียร์ซื้อเป้า 9 บ.
7 ก.ค. 2565

ผู้สื่อข่าวรายงานว่า วันนี้( 7 ก.ค.2565) ราคาหุ้นบริษัท ตงฮั้ว โฮลดิ้ง จำกัด (มหาชน) หรือ TH ณ เวลา 14:57 น. อยู่ที่ระดับ 4.40 บาท บวก 0.36 บาท หรือ 8.91% ราคาสูงสุด 4.46 บาท ราคาต่ำสุด 3.98 บาท ด้วยมูลค่าซื้อขาย 206.85 ล้านบาท

บล.ฟินันเซีย ไซรัส ระบุในบทวิเคราะห์ว่า TH คาดการณ์กำไรปกติทั้งปีที่ 242.3 ล้านบาท โต 227.4% เทียบช่วงเดียวกันของปีก่อน แนวโน้มกำไรอยู่ในทิศทางขาขึ้นตามหนี้ที่ทยอยประมูลได้ โดยหนี้ที่ประมูลได้เพิ่มอีก 1.0 พันล้านบาท ในไตรมาส 1/2565 อยู่ระหว่างทยอยแจ้งโอนสิทธิกับลูกหนี้ในแต่ละสัญญาจะเริ่มรับรู้รายได้ในไตรมาส 2/2565
โดยบริษัทยังคงตั้งเป้าซื้อหนี้ปีละ 6 พันล้านบาท ในอีก 3 ปีข้างหน้า ปัจจุบันมีหนี้ที่อยู่ ภายใต้การบริหาร 4.0 พันล้านบาท เชื่อว่าจะประมูลหนี้ตามเป้าได้ไม่ยาก เพราะ ภายหลังมาตรการช่วยเหลือลูกหนี้ของ ธปท. สิ้นสุดลงในเดือน มิ.ย. น่าจะได้เห็น NPL สูงขึ้นและเป็นโอกาสของ AMC ในการประมูลหนี้ ขณะที่การจัดตั้ง JV ลุยธุรกิจ AMC ร่วมกับสถาบันการเงิน เชื่อว่าจะเห็นความคืบหน้าในช่วงครึ่งหลังปี 2565
ทั้งนี้ประมาณการกำไรปกติปี 2565-2567 เติบโตเฉลี่ยต่อปี 49.0% CAGR คงราคา เป้าหมาย 9.00 บาท อิง PE 35.0 เท่า เท่าค่าเฉลี่ยของกลุ่ม AMC ในปัจจุบัน และยังต่ำกว่าค่าเฉลี่ยของ Implied target PE ของกลุ่มที่ 37.3 เท่า ทั้งนี้ หากวอร์แรนท์ใช้ สิทธิเต็มจำนวน ราคาเป้าหมายจะ dilute เป็น 7.20 บาท ยังคงแนะนำซื้อ